**pirkuma līgums Nr. \_\_\_\_\_\_\_\_\_\_\_\_\_**

|  |  |
| --- | --- |
| Siguldā, | 2024. gada \_\_\_. \_\_\_\_\_\_\_\_\_\_\_\_\_\_\_ |

**Dabas aizsardzības pārvalde** (turpmāk – Pārdevējs), tās ģenerāldirektora p.i. Andra Širova personā, kurš rīkojas pamatojoties uz Ministru kabineta 2009. gada 2. jūnija noteikumu Nr. 507 “Dabas aizsardzības pārvaldes nolikums” 8.2. apakšpunktu un Vides aizsardzības un reģionālās attīstības ministrijas 2023. gada 17. janvāra rīkojumu Nr. 33-p "Par Dabas aizsardzības pārvaldes ģenerāldirektora amata pienākumu pildīšanu", no vienas puses

un

\_\_\_\_\_\_\_\_\_\_\_\_\_\_\_ (turpmāk – Pircējs), tās \_\_\_\_\_\_\_ \_\_\_\_ personā, kurš rīkojas uz \_\_\_\_\_\_ pamata, no otras puses,

(abi kopā turpmāk – Puses, atsevišķi - Puse)

pamatojoties uz Pārdevēja organizētās rakstiskās izsoles “Par Līgatnes dabas taku savvaļas dzīvnieku kolekcijas trīs aļņu atsavināšanu” (turpmāk – izsole) rezultātiem (izsoles komisijas 2024. gada xx. oktobra protokols Nr.2, reģistrācijas Nr. 7.15/xxxx/2024-N),

noslēdz šādu līgumu (turpmāk – Līgums).

1. **Līguma priekšmets**
	1. Pārdevējs **pārdod** un Pircējs **pērk** Pārdevēja īpašumā esošos dzīvus **3 (trīs) aļņus (*Alces alces*) tēviņus** ar sugai atbilstošu fizisko kondīciju un izskatu, klīniski veselus -

**- Alnis** (Alces alces), mikročipa Nr. *bez/nr*, tēviņš, dzimis 02.05.2023., izcelsme - Līgatnes dabas takas, pamatlīdzekļa Nr. 301-1269-110,

**- Alnis** (Alces alces), mikročipa Nr. *bez/nr*, tēviņš, dzimis 06.05.2023., izcelsme - Līgatnes dabas takas, pamatlīdzekļa Nr. 301-1269-109

**- Alnis** (Alces alces), mikročipa Nr. *bez/nr,* tēviņš, dzimis 06.05.2023., izcelsme - Līgatnes dabas takas, pamatlīdzekļa Nr. 301-1269-108 (turpmāk – Dzīvnieki).

* 1. Pircējs pērk un izmanto Dzīvniekus tikai Dzīvnieku aizsardzības likuma 3.panta trešās daļas 5. vai 6. punktā paredzētajam mērķim.
1. **Pirkuma maksa un norēķinu kārtība**

Pārdevējs pārdod un Pircējs pērk Dzīvniekus ar šādiem samaksas nosacījumiem:

* 1. Pirkuma maksa saskaņā ar izsoles rezultātiem noteikta**\_\_\_\_\_ EUR** (*summa vārdiem* *euro* un 00 centi). Papildus pirkuma maksai Pircējs maksā pievienotās vērtības nodokli.
	2. Pirms izsoles Pircējs kā izsoles dalībnieks ir samaksājis Pārdevējam nodrošinājumu 270,00 EUR (divi simti septiņdesmit *euro* un 00 centi). Pircēja pirms izsoles iemaksātā nodrošinājuma summa tiek ieskaitīta Līguma 2.1.punktā noteiktajā pirkuma maksā.
	3. Parakstot šo Līgumu Pircējs un Pārdevējs apliecina, ka visa 2.1. punktā minētā pirkuma summa ir iemaksāta Pārdevēja kontā.
	4. Visus izdevumus, kas saistīti ar Līguma noslēgšanu, kā arī jebkādus nodokļus, tajā skaitā pievienotās vērtības nodokli, un nodevas, kas saistītas ar pirkumu, sedz Pircējs. Papildus pirkuma maksai Pircēja pienākums ir apmaksāt Pārdevējam izmaksas, kas saistītas ar savvaļas dzīvnieku pārvietošanu (veterinārā pakalpojuma izmaksas, nodevas uc., kas izriet no normatīvajiem aktiem) uz Līguma rekvizītos norādīto Pārdevēja kontu 10 (desmit) dienu laikā no Līguma spēkā stāšanās, pamatojoties uz Pārdevēja iesniegtu rēķinu.
1. **Piegādes noteikumi**
	1. Pārdevējs nodod un Pircējs saņem Dzīvniekus ne vēlāk kā 30 (trīsdesmit) kalendāro dienu laikā no Līguma noslēgšanas dienas, ar Pircēju saskaņotā laikā, Līgatnes dabas takās, Līgatnes novadā, Latvijā. Dzīvnieki tiek nodoti Pircējam tikai, ja tas ir veicis Pārdevējam visus no Līguma izrietošos maksājumus.
	2. Pārdevējs nodod un Pircējs saņem Dzīvniekus, abpusēji parakstot nodošanas – pieņemšanas aktu. No šī brīža visi riski un atbildība par Dzīvniekiem no Pārdevēja pāriet uz Pircēju.
	3. Pircējs nodrošina normatīvajiem aktiem atbilstošu Dzīvnieku transportēšanu un sedz visas ar to saistītās izmaksas no saviem līdzekļiem.
	4. Ja Pircējs transportē Dzīvniekus ārpus Latvijas Republikas robežām, tad katra Puse savā valstī nokārto visas attiecīgās valsts normatīvajos aktos noteiktās formalitātes, kas nepieciešamas un ir saistītas ar Dzīvnieku pārvešanu un īpašnieku maiņu. Lai izpildītu šo Līguma punktu, Puses sniedz viena otrai visu nepieciešamo tās rīcībā esošo informāciju.
	5. Ja Pārdevējs kavē Dzīvnieku nodošanas termiņu, Pārdevējs maksā Pircējam līgumsodu 0,1% apmērā no līgumcenas par katru nokavēto dienu, bet ne vairāk kā 10% (desmit procenti) no līgumcenas. Šī līgumsoda samaksa neatbrīvo Pārdevēju no saistību izpildes.
	6. Ja Pircējs kavē Līguma 2.4. punktā noteikto samaksas termiņu, tad Pircējs maksā Pārdevējam nokavējuma procentus 0,1% no kavētā maksājuma summas par katru nokavēto dienu, bet ne vairāk kā 10% (desmit procentus) no kavētā maksājuma summas.
	7. Līgumsoda samaksa neatbrīvo Pusi no pienākuma atlīdzināt zaudējumus, kas otrai Pusei radušies no Puses Līguma saistību pārkāpuma.
	8. Puses nav atbildīgas par otrai Pusei nodarīto zaudējumu, ja to ir izraisījuši nepārvaramas varas apstākļi: streiks, stihiska nelaime, katastrofa, epidēmija, blokāde, karš vai citi apstākļi, kas traucē Līguma izpildīšanu un kas nav radušies Pušu tiešas vai netiešas darbības vai bezdarbības rezultātā un ko Puses nevar paredzēt Līguma slēgšanas brīdī.
	9. Puse, kura nevar izpildīt savas Līgumā noteiktās saistības nepārvaramas varas apstākļu dēļ, 5 (piecu) dienu laikā ar kompetentas institūcijas izsniegtu izziņu informē par tiem otru pusi. Saistību izpildes laiks tiek pagarināts par periodu, kurā pastāv nepārvarami apstākļi.
2. **Līguma darbības termiņš un izbeigšanas kārtība**
	1. Līgums stājas spēkā ar tā abpusējas parakstīšanas brīdi un ir spēkā līdz Pušu saistību pilnīgai izpildei.
	2. Pārdevējam ir tiesības vienpusēji atkāpties no Līguma, ja Pircējs kavē Dzīvnieku saņemšanu ilgāk par 1 (vienu) mēnesi, par to nosūtot rakstisku paziņojumu Pircējam.
	3. Pircējam ir tiesības vienpusēji atkāpties no Līguma, ja Pārdevējs kavē Dzīvnieku nodošanu Pircējam ilgāk par 1 (vienu) mēnesi, par to nosūtot rakstisku paziņojumu Pārdevējam.
3. **Citi noteikumi**
	1. Starp Pusēm radušos strīdus Puses risina pārrunu ceļā. Ja Puses nevar vienoties, strīdu izšķir Latvijas Republikas tiesā saskaņā ar Latvijas Republikas normatīvajiem aktiem.
	2. Visi Līguma grozījumi vai papildinājumi tiek izdarīti rakstiski, Līdzējiem tos abpusēji parakstot.
	3. Visi pēc Līguma spēkā stāšanās sagatavotie Līguma grozījumi vai papildinājumi, ja tie ir sagatavoti, ievērojot Līguma 5.2.punkta noteikumus, ir Līguma neatņemamas sastāvdaļas.
	4. Paziņojumi vai cita veida korespondence, kas attiecas uz Līgumu, ir jānosūta ierakstītā vēstulē uz Līgumā norādītajām Līdzēju juridiskajām adresēm, vai jānosūta ar drošu elektronisko parakstu uz Līguma rekvizītos norādīto e-pastu vai arī jānodod tieši adresātam. Uzskatāms, ka pastā nodotie sūtījumi tiek saņemti 7. (septītajā) dienā pēc to nodošanas pastā.
	5. Puses pilnvaro veikt ar Līguma izpildi saistītās darbības (tajā skaitā, nodot un pieņemt Dzīvniekus, parakstot Dzīvnieku nodošanas – pieņemšanas aktu):
		1. no Pārdevēja puses – Vidzemes reģionālās administrācijas Līgatnes dabas taku vadītājs Ilmārs Radziņš, tālrunis +371 29320661, e-pasts: ilmars.radzins@daba.gov.lv;
		2. no Pircēja puses – amats \_\_\_\_\_\_\_\_\_\_tālrunis \_\_\_\_\_\_\_\_\_\_ e-pasts \_\_\_\_\_\_\_\_\_\_\_\_.
	6. Līgums sastādīts 2 (divos) eksemplāros, katrs uz \_\_\_\_(\_\_\_\_\_) lappusēm, no kuriem viens glabājas pie Pircēja, otrs – pie Pārdevēja.
4. **Pušu juridiskās adreses un norēķinu konti**
5.

|  |  |
| --- | --- |
| **Pārdevējs:** **Dabas aizsardzības pārvalde** Reģistrācijas Nr. 90009099027PVN reģistrācijas Nr. LV90009099027  Baznīcas iela 7, Sigulda, LV-2150, LatvijaValsts kase, TRELLV22Konts: LV75TREL2210650029000E-pasts: pasts@daba.gov.lv | **Pircējs:** |
| 1. Ģenerāldirektora p.i.:
2.
3.

\_\_\_\_\_\_\_\_\_\_\_\_\_\_\_\_\_\_\_ A.Širovs |  |

1.